**Preteky do vrchu odštartujú prvý aprílový víkend!**

**Orechová Potôň, 28.03.2022 - Prvé kolo oficiálnych majstrovstiev Slovenska pretekov automobilov do vrchu pod názvom DYNAMAX HILL CLIMB RACE SLOVAKIA RING odštartuje počas prvého aprílového víkendu (1 - 3.4.2022) na okruhu SLOVAKIA RING.**

V poradí už tretí ročník oficiálnych majstrovstiev SR pretekov automobilov do vrchu odštartujú na SLOVAKIA RINGU počas prvého aprílového víkendu.

Na prihlásené posádky čaká špeciálne upravený variant trate dlhej 3200m. Celkovo absolvujú počas víkendu a v rámci dvojpretekov 6 skúšobných a 6 súťažných jázd.

Podujatie sa uskutoční aj za prítomnosti divákov, vstup je voľný a otvorené budú tribúny A, B ako aj paddock.

V rámci podujatia odštartujú:

DYNAMAX MEDZINÁRODNÉ MAJSTROVSTVÁ SLOVENSKEJ REPUBLIKY V PRETEKOCH AUTOMOBILOV DO VRCHU (MMSR PAV)

DYNAMAX MAJSTROVSTVÁ SLOVENSKEJ REPUBLIKY V PRETEKOCH AUTOMOBILOV DO VRCHU (MSR PAV)

MAJSTROVSTVÁ SLOVENSKEJ REPUBLIKY V PRETEKOCH HISTORICKÝCH AUTOMOBILOV DO VRCHU (MSR PAV – HA)

SLOVENSKÝ KOPCOVÝ POHÁR (SKP)

SLOVENSKÁ TROFEJ PAV HISTORICKÝCH AUTOMOBILOV PRAVIDELNOSTI (ST PAV HP)

Viac informácii, prihlášky, základné ustanovenia a časový harmonogram nájdete na web stránke:

<https://slovakiaring.sk/sk/hill-climb-race-slovakia-ring-2022>

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5 935 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie nielen pre prestížne svetové šampionáty pod hlavičkou FIA. Od roku 2010 prináša podujatia pre profesionálnych jazdcov, amatérov aj širokú verejnosť.*

*SLOVAKIA RING v Orechovej Potôni predstavuje jedinečný areál na Slovensku. Na jednom mieste ponúka možnosť jazdiť na motoristickom okruhu, zdokonaliť sa v škole bezpečnej jazdy, vyskúšať si off-road jazdu vo vynovenom areáli a užiť si relax v hoteli. Súčasťou širšieho areálu je aj nový* ***Malkia Park****, útočisko pre exotické zvieratá, otvorený aj pre verejnosť. Pre všetkých, ktorí si chcú preveriť a zdokonaliť svoje jazdecké zručnosti či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie a wellness centrum so saunami a bazénom. V areáli nájdete tiež off-roadový polygón, Vojenské múzeum a najnovším prírastkom je špičkové Slovenské motokárové centrum.*

**Ďalšie informácie:**

|  |  |
| --- | --- |
| Peter PeczeMarketing Director, SLOVAKIA RINGmobil: +421 911 423 134e-mail: pecze@slovakiaring.sk |  |